rlitschk/wikidir huggingface dataset:
Heinrich Hartwig Hartmann (* 2. Januar 1732 in Kiel; † 13. Oktober 1796 in Wasra) weer en düütschen Verwaltungsbeamten. Hartmann is 1732 as Söhn von Sarah Elisabeth (24. November 1709–2. August 1768) un den Perfesser un Hoff- un Kanzlieraad Johann Zacharias Hartmann (19. Januar 1693–18. April 1742) in Kiel boren. He hett sik 1750 an de Universität Göttingen inschreven (Matrikelnummer 3577) un Juristeree studeert. Na dat Studium is he in’n hannöverschen Staatsdeenst gahn. He is 1758 Amtsschriever bi dat Amt Scharzfeld worrn, 1760 bi dat Amt Usler un 1762 bi dat Amt Wasra. 1764 is he to’n Amtmann von dat Amt Wasra opstegen un dat bet to sien Dood 1796 bleven. He hett an’n 18. September 1759 in Aimbeck Sophie Henriette Wiesen (24. Juli 1739–9. Juni 1777; Dochter von’n Aimbecker Börgermeester Johann Christian Wiesen) freet. http://www.online-ofb.de/famreport.php?ofb=NLF&ID=I204299 Andreas Georg Waehner: Tagebuch aus dem Siebenjährigen Krieg. Göttingen 2012, Sied 111 Normdaten: GND: 1034744143 (OGND, AKS) | VIAF: 301684156 | Wikipedia-Personensöök
Conrad Victor von Damm († 18. Oktober 1686 in Bruunswiek) weer en düütschen Verwaltungsbeamten. He weer Amtmann von dat Amt Slötelborg un denn von 1678 bet 1684 Amtmann von dat Amt Wasra. Von Damm is an’n 18. Oktober 1686 in Bruunswiek doodbleven un dor an’n 20. Oktober op’n Karkhoff von de St.-Martini-Kark begraven worrn. He hett 1670 Ursula Catharina Leseberg freet. De beiden harrn den Söhn Staats Friedrich. Fritz Roth: Restlose Auswertungen von Leichenpredigten und Personalschriften für genealogische Zwecke. Band 8, Sülvsverlag, 1974, Sied 122 http://gedbas.genealogy.net/person/show/1017602646 Archiv für Stamm- und Wappenkunde. Bänn 4-5, Wellers, 1904, Sied iii Normdaten: GND: 104101032 (OGND, AKS) | VIAF: 27495194 | Wikipedia-Personensöök
Philipp von Hagen (* 5. April 1689 in Hannover; † 1748) weer en düütschen Verwaltungsbeamten. Von Hagen is 1689 as Söhn von Katharina Maria, borene Holzkamp, un Philipp Christian von Hagen in Hannover boren. He weer Arvherr op Alvesen. He is an’n 18. September 1716 Kamerschriever worrn, an’n 23. September 1719 Kamerregistrater un 1728 Kamersekretär. Later weer he von 1734 bet to sien Dood 1748 Amtmann von dat Amt Wasra. 1745 hett he en ne’en Altor för dat Klooster Wasra stift. Von Hagen hett an’n 13. Mai 1732 Dorothea Bacmeister (14. April 1710–16. April 1739; Dochter von Georg Arnold Bacmeister) freet. De beiden harrn de Dochter Catharina Elisabeth Dorothea (31. Juli 1733–2. August 1765; hett Johann Vincent von Müller) freet. Joachim Lampe: Aristokratie, Hofadel und Staatspatriziat in Kurhannover: Bd. Beamtenlisten und Ahnentafeln. Vandenhoeck & Ruprecht, 1963, Sied 31 http://bliestorf.de/geschichte/9.html
Friedrich Owe Sophus Ludwig von Wardenburg (* 29. Juli 1820 in Toftlund; † 2. Februar 1894 in Freiburg) weer en düütschen Diplomaat. Von Wardenburg is an’n 29. Juli 1820 as Söhn von Auguste Sophie Jacobine, borene Hansen (* 1777), un Diedrich August von Wardenburg (1. Oktober 1776–21. Juli 1856) in Toftlund boren un an’n 18. August in Hadersleben döfft worrn. He weer von 1852 bet 1854 de eerste Börgermeester von Bremervöör, nadem de Oort de Stadtrechten kregen hett. Dat Amt as Börgermeester hett he wedder afgeven, as he to’n Guvernör un Optrecker von’n Arvgroothartog Karl August von Sassen-Weimar-Iesenack beropen worrn is. Later weer he Legatschoonsraad, is 1862 Gehemen Legatschoonsraad worrn un weer toletzt Gehemen Staatsraad. He weer ok Ridder von’n Johanniterorden un hett 1870 dat Ieserne Krüüz an’t witte Band kregen. Von Wardenburg hett an’n 24. Mai 1859 Marie Amalie Friederikke Louise „Annie“ von Beulwitz (11. Dezember 1826–9. März 1890) freet. Na’n Dood von siene eerste Fro hett he in twete Eh an’n 17. Oktober 1892 Marie Dorothea Therese Caroline Bertha Sofie von Bibra (* 11. Juni 1856) freet. https://gedbas.genealogy.net/person/show/1167169987 https://www.deutsche-digitale-bibliothek.de/item/AJW2AX55Z3IBNYTTEAVRE4D7C5G256JM Allgemeine Zeitung München. 24. April 1862 http://www.non-combatants.com/cdv/ http://homepages.rootsweb.ancestry.com/~barbward/diedaug.htm Normdaten: GND: 117141879 (OGND, AKS) | VIAF: 49995532 | Wikipedia-Personensöök
Gustav Albrecht is de Naam von Gustav Albrecht (1828–1878), düütschen Politiker un Verwaltungsbeamten, Gustav Albrecht (1864–1963), düütschen Politiker un Landraad, Gustav Albrecht (1890–1947), düütschen Verlegger un Journalist. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heinrich Theodor Gustav Albrecht (* 5. Februar 1828 in Hannover; † 22. August 1878 in Ollenstadt) weer en düütschen Verwaltungsbeamten un Politiker. Albrecht is 1828 in Hannover as Söhn von Ulrike Margarethe, borene Luerman (18. April 1801–11. Juni 1832), un Karl Franz Georg Albrecht (19. Mai 1799–11. Februar 1873) boren (Familie Albrecht). He weer bet 1847 op dat Lyzeum in Hannover. He hett sik an’n 17. April 1847 as Student von de Juristeree an de Universität Göttingen inschreven un is to Oostern 1848 an de Universität Bonn wesselt. Na dat Studium is he in’n hannöverschen Verwaltungsdeenst gahn. He is 1850 Amtsauditer bi dat Amt Ibig worrn un weer denn bi dat Amt Fürstenau. Na dat twete Staatsexamen is he 1853 Amtsassesser worrn un weer bi dat Amt Bremervöör anstellt. 1854 weer he Hülpsarbeider bi de Landdrostie Stood. Von 1856 bet 1861 weer Albrecht Börgermeester von de Stadt Bremervöör. 1861 is he as Amtsassesser in dat Amt Ollenstadt gahn. Nadem Prüßen 1867 Hannover annekteert harr, weer he von 1868 bet 1878 Amtshauptmann von dat Amt Ollenstadt un Kreishauptmann von’n Kreis Ülzen. 1876 is Albrecht för den Wahlkreis Hannover 26 (Ülzen) Afornten in dat Prüüßsche Aforntenhuus worrn (Natschonalliberale Partei) un dat bet
Edgar Evans (* 7. März 1876 in Middleton, Rhossili, Wales; † 17. Februar 1912 in de Antarktis, vermootlich an den ünneren Beardmore-Gletscher) weer en walisischer Marineünneroffizier in den Deenstrang vun en First Class Petty Officer un Deelnehmer an de beid Antarktis-Expeditschonen vun Robert Falcon Scott. Evans weer de Söhn vun den Seemann Charles Evans (1839–1907). Nah den Besöök vun de St. Helen’s Boys School in sien Heimatoort is he 1891 in dat Öller vun 15 Johren de Royal Navy bitreeden. Af 1899 hett he sien Deenst up de HMS Majestic versehn, wo he Robert Falcon Scott kennenlehrt hett, de dor as Torpedo-Leutnant deen. Dor kreeg Evans sien Ökelnaam „Taff“. 1901 bit 1904 nehm Edgar Evans an de Discovery-Expedition, Scott sien eerst Reis in de Antarktis, deel. Nah sien Rückkehr hett he an' 13. Dezember 1904 sien Cousine Lois Beynon heiraadt, un in de folgen Johren keemen sien dree Kinner to Welt. 1910 wurr Evans utwählt ok an Scott sien tweet Antarktisreis, de Terra-Nova-Expedition, deeltonehmen. Teel weer de Eroberung vun den Süüdpool. Tosommen mit Scott, Wilson, Bowers un Oates hörr Edgar Evans to de Grupp, de an' 18. Januar 1912 den Pool recken dee. Roald Amundsen und de sien Grupp weern
De Hudson's Bay Company (HBC) is de öllste Bedriev vun Kanada un de tweetöllste vun ganz Nordamerika. Jahrhunnerte lang hett de Company vun ehr York Factory an de Hudsonbai ut den Pelzhannel mit de Indianers in Britisch-Nordamerika in de Hannen harrt. Faken is se in düsse Tiet uptreden, as wenn se se dor vun Staats wegen dat Seggen harr. Een kann dat verglieken mit de Macht vun de nedderlannsche VOC in Ostindien. 1870 is een groten Deel vun de Länner, de to de Company tohören döön, an den Bund vun Kanada öbergahn. De weer 1867 upricht wurrn. As dat mit de Tiet mit den Pelzhannel minner wurr, hett sik dat Geschäft verännert. Nu spelen Hannelspostens in de Kuntreien vun dat Land, de nee ünner den Ploog namen wurrn, een grötter Rull. Hüdigendags hökert de Hudson’s Bay Company mit eenen ganzen Swung vun retail outlets. Dat gröttste un best beropen vun düsse Stores is dat Modehuus The Bay. De amerikaansche Investor Jerry Zucker höllt hüdigendags 82 % vun de Andelen vun de HBC, nahdem he an’n 27.Februar 2006 69% vun de dortiets noch free Andelen to sienen egen Bulten tosmieten konn. Wenn he dat schafft, 90% vun de Andelen to besitten,
Twendamm (hoochdüütsch Twendamm) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Misselwarden mit bi. De Oort liggt in de Masch von Land Wusten. De Noordsee is knapp dree Kilometer in’n Westen. Dat Water ut dat Rebeed flütt över Gravens af na de Misselwardener Waterlöös un de Misslwardener/Wremer Lemmasch. De Naveröörd sünd Hornk, Veerhusen un Barlinghusen in’n Noorden, Mulsen un Wierde in’n Noordoosten, Sievern in’n Süüdoosten, Wremen, Noordwierde un Ellernworth in’n Süüdwesten un Mirk un Misselwarden in’n Noordwesten. In Twendamm hett dat en Hollanner-Windmöhl geven, de in dat 18. Johrhunnert in Besitt von’n Möller Abraham Grau weer. De Möhl is in de Tied üm 1930 afreten worrn. In de Franzosentied von 1810 bet 1814 hett de Oort to de Mairie Wremen in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort weer vör 1852 in dat Twendammer Veerdel von dat Kaspel Misselwarden un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n
Engbüttel (hoochdüütsch Engbüttel) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Misselwarden mit bi. De Oort liggt in de Masch von Land Wusten. De Noordsee is so annerthalv bet twee Kilometer in’n Noordwesten. Dat Water ut dat Rebeed flütt över Gravens af na de Padingbüddeler Waterlöös. De Naveröörd sünd Padingbüddeler Olendiek in’n Noorden, Bellitzen un Padingbüddel in’n Noordoosten, Rotthusen un Themeln in’n Oosten, Barlinghusen in’n Süüdoosten, Wetenweg, Flohborg, Lütjendörp un Misselwarden in’n Süden, Harmsbüttel in’n Süüdwesten, Fockwarden in’n Westen un Misselwardener Olendiek in’n Noordwesten. In Engbüttel hett mit de Neddermöhl en Eerdhollanner-Windmöhl stahn, de 1947 afreten worrn is. De letzte Möller weer Adolf Dirksen. Bevör de Eerdhollaner boot worrn is, schall dor en Buckmöhl stahn hebben. In Engbüttel sünd fröher Sülvervöss tücht worrn. Dorvon hett ok de fröhere Gastweertschop in’n Oort den Naam Zur Silberfuchsbörse dragen. In de Franzosentied von 1810 bet 1814 hett de Oort to de Mairie Wremen in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort weer vör 1852 in dat Kaspel Misselwarden un hett
Lewen betekent annere Schrievwies för Leven, Lewen, Oort in de Gemeen Wuster Noordseeküst in’n Landkreis Cuxhoben, Neddersassen. Lewen is de Familiennaam von Hermann Lewen (* 1952), düütschen Intendant, Lars Lewén (* 1975), sweedschen Freestyle-Skier, Si Lewen (1918–2016), US-amerikaanschen Maler. Kiek ok bi: Leven. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lewen (hoochdüütsch Lewing) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch al von öllers bi Mulsen mit bi. De Oort liggt in de Masch von Land Wusten. De Noordsee is knapp fiev Kilometer in’n Westen. Dat Water ut dat Rebeed flütt af över de Lemmasch. De Naveröörd sünd Feldsaten un Dorum in’n Noorden, Holsseln un Holsselnerfeld in’n Noordoosten, Sassendingen un Sievern in’n Süüdoosten, Mulsen in’n Süüdwesten, Hornk, Mirk un Misselwarden in’n Westen un Barlinghusen in’n Noordwesten. In de Franzosentied von 1810 bet 1814 hett de Oort to de Mairie Dorum in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort weer vör 1852 in dat Mulsener Veerdel von dat Kaspel Mulsen un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben. To’n 1. Januar 2015 is de Gemeen Mulsen oplööst un ut de ganze Samtgemeen Land Wusten is tohoop mit de Gemeen Noordholt de ne’e
Karl Adolf Verner (* 7. März 1846 in Aarhus; † 5. November 1896 in Kopenhagen) was eun däänsken Sprookwetenskopler. Heu deck 1865 eun belanrüiket Gesett över de Liudiutwickeln in de germaansken Sproken up. Verner bröch süine Kinnertüid in Aarhus teo un begunn an 1864 an de Universität Kopenhagen Sprookwetenskop teo studeern. Heu studeer germaanske un slaavske Sproken, just seo os Sproken iut den aulen Orient. 1876 wurr heu Bibliothekar an’r Universitätsbibliothek in Halle an’r Saale. In’n Johre 1888 wurr heu eun Liddmoot van de Königlik Däänsk Akademie för de Wetenskopen, kreig 1892 den Daneborgorden un afsliuts 1897 den Titel os Ehrendokter an de Universität Heidelberg. Harald Wiese: Eine Zeitreise zu den Ursprüngen unserer Sprache. Wie die Indogermanistik unsere Wörter erklärt. Logos Verlag Berlin 2007, ISBN 978-3-8325-1601-7.(haugdutisk) Daniel Kilham Dodge's review of Verner Dahlerup's Nekrolog over Karl Verner (engelsk)
Anton Iwanowitsch Denikin (russisch Антон Иванович Деникин; * 4. Dezember /16. Dezember 1872 bi Warschau; 18. August 1947 in Ann Arbor, Michigan, USA) weer een russischen General. Denikin hett 1899 de Akademie vun den Generalstaff besöcht un later in den russisch-japaanschen Krieg deent. In'n Eersten Weltkrieg hett he toeerst een Brigaad, vun Harfst 1916 af an een Armeekorps anföhrt. In'n April/Mai 1917 weer Denikin Baas vun den Generalstaff, later böverst Befehlshebber öber de russischen Truppen an de West- un an de Südwestfront. In'n August 1917 weer he as een vun de Hööfdmackers bi den Militärputsch vun General Kornilow mit bi. Nah de Oktoberrevolutschoon 1917 hett Denikin tosamen mit Kornilow un Alexejew an den Stroom Don een Freewilligenarmee (de Witte Armee) tohopenstellt un gegen de Bolschewiken ehr Rode Armee streden. He weer dormals för een bestimmte Tiet de Baas öber gröttere Delen vun Russland sienen Süden. In'n Summer un in'n Harfst 1919 versöch Denikin mit sien Suldaten vun'n Süden her nah Moskau vörtostötten, man de Rode Armee kreeg em denn doch bi Orel ünner. He möss 1920 mit den Rest vun sien Armee nah de Krim utkniepen. Dor hett he dat Kummando an General Wrangel öbergeven un is in't Exil gahn.
Sorthum (hoochdüütsch Sorthum) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Millm mit bi. De Oort liggt op de Kant von de Geest (Hoge Lieth) na dat Siedland von de Masch von Land Wusten (söven Kilometer af von de Noordsee). Deelwies is dat Rebeed ok Moor. De Oort is dör den Millmer Beek von Millm trennt. De Naveröörd sünd Millm un Northum in’n Noorden, Wanhöden in’n Noordoosten, Krümpel in’n Süüdoosten, Kraansborg in’n Süden, de Hoff Rosengoorn un de Millmer Südermarren in’n Süüdwesten, Grotenbüttel in’n Westen un de Millmer Noordermarren in’n Noordwesten. De Oortsnaams Northum, Millm un Sorthum billt een Grupp. De dree Naams kaamt von de Laag: Northum in’n Noorden, Millm in de Midd un Sorthum in’n Süden. In de Franzosentied von 1810 bet 1814 hett de Oort to de Mairie Spiek in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort weer vör 1852 in dat Kaspel Millm un hett to dat Vaagdiegericht Land Wusten tohöört. Von 1852 bet 1885 weer dat in dat Amt Dorum un denn
Northum (hoochdüütsch Northum) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Millm mit bi. De Oort liggt op de Kant von de Geest (Hoge Lieth) na dat Siedland von de Masch von Land Wusten (söss Kilometer af von de Noordsee). Deelwies is dat Rebeed ok Moor. Na Noorden slütt sik an’n Oort de Northumer Beek an. De Naveröörd sünd Hartingspecken un Scharnst in’n Noorden, Wanhöden in’n Noordoosten, Millm un Sorthum in’n Süden, de Millmer Noordermarren in’n Westen un de Spieker Südermarren in’n Noordwesten. De Oortsnaams Northum, Millm un Sorthum billt een Grupp. De dree Naams kaamt von de Laag: Northum in’n Noorden, Millm in de Midd un Sorthum in’n Süden. In de Franzosentied von 1810 bet 1814 hett de Oort to de Mairie Spiek in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort weer vör 1852 in dat Kaspel Millm un hett to dat Vaagdiegericht Land Wusten tohöört. Von 1852 bet 1885 weer dat in dat Amt Dorum un denn in’n Kreis Leh. 1932 is dat Deel von’n
Westerndorf betekent Westerndorf, Oort in de Gemeen Perach in’n Landkreis Altötting, Bayern, Westerndorf, Oort in de Gemeen Haimhausen in’n Landkreis Dachau, Bayern, Westerndorf, Oort in de Gemeen Wallersdorf in’n Landkreis Dingolfing-Landau, Bayern, Westerndorf, Oort in de Gemeen Baiern in’n Landkreis Ebersberg, Bayern, Westerndorf, Oort in de Gemeen Glonn in’n Landkreis Ebersberg, Bayern, Westerndorf, Oort in de Stadt Ebersberg in’n Landkreis Ebersberg, Bayern, Westerndorf, Oort in de Gemeen Frasdorf in’n Landkreis Rosenheim, Bayern, Westerndorf, Oort in de Gemeen Stephanskirchen in’n Landkreis Rosenheim, Bayern, Westerndorf, Oort in de Gemeen Arnstorf in’n Landkreis Rottal-Inn, Bayern, Westerndorf, Oort in de Stadt Rosenheim, Bayern, Westerndorf St.Peter, Oort in de Stadt Rosenheim, Bayern. Dat is ok de hoochdüütsche Naam von Westerndörp, Oort in de Gemeen Belen in’n Landkreis Cuxhoben, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Günter Weiß (* August 1928 in Wittenbarg) is en düütschen Ünnernehmer un Politiker von de CDU. Weiß is 1928 as Söhn von’n Bäcker Fritz Weiß in Wittenbarg bi Fleest boren. He hett en Lehr as Bäcker bi de Bäckeree Wischmeyer in Oolwarder maakt. Nadem de Bäckeree von siene Öllern in Hamborg utbummt worrn is, hebbt se 1945 de Bäckeree Kröckel in Glüsen pacht un ehr 1952 ganz övernahmen. Weiß hett de Bäckeree later von siene Öllern övernahmen. De Bäckeree hett he 1988 mit to de Tied 45 Mitarbeiders an sien Söhn övergeven. Vondaag hett se 240 Mitarbeiders. In Glüsen is Weiß 1956 in’n Gemeenraad wählt worrn. He weer 28 Johr Afornten in’n Kreisdag von’n Landkreis Horborg un fiev Johr Viez von’n Landraad Axel Gedaschko. Von’n 5. November 1981 bet 27. November 1991 un noch en tweet Maal von’n 1. November 1996 bet 21. März 2008 weer he Börgermeester von de Gemeen Töst. Tosätzlich weer he von’n 14. Januar 1988 bet 31. Dezember 1998 Samtgemeenbörgermeester von de Samtgemeen Töst. An’n 25. August 2008 is Weiß as Ehrenbörger von de Gemeen Töst uttekent worrn. Siene Fro Marga hett he 1954 freet. De beiden hebbt dree Söhns. Carolin Trümper: Günter Weiß wird heute
Töst is en Gemeen in de Samtgemeen Töst in’n Landkreis Horborg in Neddersassen mit 14.578 Inwahners (Stand 31. Dezember 2022). Blangen den Hauptoort Töst mit dat Raadhuus höört to de Gemeen ok de Dörper Glüsen un Wüstenhöben un de Öörd Langeloh, Neddernhoff, Depenbrook, Töst-Land, Dreehusen un en Deel von Lohbargen mit to. De Navergemenen sünd Duhrn un Kakenstörp in’n Noorden, Bookholt in’n Noordoosten, Handörp in’n Süüdoosten, Will un Otter in’n Süden, Königsmoor un Wist in’n Süüdwesten un Heidenau in’n Noordwesten. De Gemeen Töst is mit de Gemeenreform in Neddersassen an’n 1. Juli 1972 ut de olen Gemenen Töst un Glüsen tohoopleggt worrn. An’n sülven Dag is de Gemeen Maat von de Samtgemeen Töst worrn. De Tallen för de aktuellste Wahl (2016) fehlt in disse List noch. Du kannst mithelpen un jem indragen! Liddmaten 2001: CDU: Uwe Baden, Erwin Becker, Rita Befeldt, Sabine Bohnsack, Dirk Bostelmann, Hagen Frick, Karl-Siegfried Jobmann, Wilhelm Kramer, Ernst Rieband, Thorsten Niebuhr, Alfred Timmermann, Peter Tödter, Christian Weiß, Günter Weiß, Wolfgang Zahn SPD: Burkhard Allwardt, Tamara Boos-Wagner, Rainer Breckmann, Klaus-Dieter Feindt, Hanscarl Hoffmann, Wilfried Müller, Gerhardt Netzel, Frank Plantikow, Kim-Michael Schulz-Robinson, Thomas Wagner, Bernd Zannoth FDP: Traute Hanfeld, Dieter Höpken Gröne: Alexander Gröngröft, Christa Koslowski-Albin, Klaus-Peter Prigge
Edgar Dean „Ed“ Mitchell (* 17. September 1930 in Hereford, Texas; † 4. Februar 2016 in West Palm Beach, Florida) weer en US-amerikaansch Astronaut. He weer de sösste Minsch, de den Maand betreeden hett.. 1952 hett Mitchell an dat Carnegie Institute of Technology en Studium vun de Bedrievswertschap afslooten un is de US-Marine bitreeden. Dor wurr he as Pilot för Opklärensflüüg insett, wurr Fleegeroffizier un övernehm 1958 as Offizier vun de Air Development Sqadron 5 Upgaven in den Arbeitsberiek för Forschungsprojekte. In sien Tiet bi de Navy hett Mitchell 1961 den Masterafsluss in Aeronautical Engineering an de Naval Postgraduate School maakt, as ok 1964 den Doktertitel in Aeronautics and Astronautics an dat Massachusetts Institute of Technology. Van 1964 bit 1965 weer Mitchell Marinevertreter vun dat MOL-Projektes. An’ 4. April 1966 wurr he mit de fievte Utwahlgrupp in dat Astronautenkorps vun de NASA upnommen. Gemeensam mit Gordon Cooper un Donn Eisele bill he de Ersatzmannschap vun Apollo 10, Mitchell weer dorbi as Pilot vun de Maandlandefähre vörsehn. Sien eersten un eenzigen Ruumfloog hett Mitchell 1971 as Pilot vun de Landefähre vun Apollo 14, dat darte spoodriek bemannt Maandlandeünnernehmen. Kommandant bi disse Mission weer Alan Bartlett Shepard un Pilot vun de Kommandokapsel
Heidenau (hoochdüütsch Heidenau) is en Gemeen in de Samtgemeen Töst in’n Landkreis Horborg in Neddersassen mit 2343 Inwahners (Stand 31. Dezember 2022). Hauptoord von de Gemeen sünd de twee tohoopwussen Dörper Avens un Evsdörp. An de Hauptstraat twüschen Avens un Evsdörp liggt ok dat Gemeenbüro. Blangen de twee Dörper höört ok de lüttjeren Öörd Veloh, Kallmoor, Hollinde, Evsdörpermoor un Avensermoor mit to de Gemeen. De Navergemenen sünd Hassbossel un Resbossel in’n Noorden, Hullnst in’n Noordoosten, Duhrn in’n Oosten, Töst in’n Süüdoosten, Wist in’n Süden, Stemmen in’n Süüdwesten un Tiss un Kalf in’n Westen (de letzten dree in’n Landkreis Rodenborg). De Gemeen Heidenau is 1928 ut de olen Gemenen Avens un Evsdörp tohoopleggt worrn. Bi de Gemeenreform in Neddersassen to’n 1. Juli 1972 is de Gemeen unverännert bleven, aver Maat von de Samtgemeen Töst worrn. Liddmaten 2001: CDU: Arnd Dallmann, Karl-Heinz Detjen, Jens-Peter Gröngröft, Hans-Jürgen Harms, Jörg Prigge, Anette Randt SPD: Michaela Eickhoff, Brigitte Harms-Meier, Alexander Kisil, Jürgen Meyer, Reinhard Riepshoff 2006: CDU: Jürgen Cohrs, Hartmut Detjen, Karl-Heinz Detjen, Jens-Peter Gröngröft, Hans-Jürgen Harms, Jörg Prigge, Anette Randt SPD: Andreas Brandt, Brigitte Harms-Meier, Henry Holst, Jürgen Meyer, Reinhard Riepshoff Gröne: Peter Dörsam 2011: CDU: Erik Abel, Hartmut Detjen, Linda Klindworth, Ole Kröger,